ପୁଣି ନିର୍ବାଚନ ପ୍ରଚାରକୁ ଫେରିବେ ଟ୍ରମ୍ପ ! ଜାଣନ୍ତୁ କହିଛନ୍ତି କ'ଣ? - Prameya News7\nପୁଣି ନିର୍ବାଚନ ପ୍ରଚାରକୁ ଫେରିବେ ଟ୍ରମ୍ପ ! ଜାଣନ୍ତୁ କହିଛନ୍ତି କ'ଣ?\nୱାସିଂଟନ ୧୧।୧୦ଃ ରିପବ୍ଲିକାନ ପ୍ରାର୍ଥୀ ତଥା ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ ସୋମବାର ପୁଣି ଥରେ ପ୍ରଚାର ଅଭିଯାନରେ ସାମିଲ ହେବାକୁ ସଜବାଜ ହେଉଛନ୍ତି । ଫକ୍ସ ନ୍ୟୁଜକୁ ଦେଇଥିବା ଏକ ସାକ୍ଷାତକାରରୁ ଏହି ସୂଚନା ମିଳୁଛି। ଏବେ ତାଙ୍କଠାରୁ କାହାକୁ କରୋନା ସଂକ୍ରମିତ ହେବାର ଆଶଙ୍କା ନାହିଁ। ଏଣୁ ରାଷ୍ଟ୍ରପତି ନିର୍ବାଚନ କ୍ୟାମ୍ପେନରେ ନିଜକୁ ସାମିଲ କରିବାରେ ତାଙ୍କୁ ଅସୁବିଧା ନାହିଁ ବୋଲି କହିଛନ୍ତି।\nଗଣମାଧ୍ୟମ ସାକ୍ଷାତକାରରେ ତାଙ୍କ ସ୍ୱାସ୍ଥ୍ୟ ପରୀକ୍ଷଣ କରାଯାଇଥିବା କହିଛନ୍ତି। ଏଥିରୁ ସେ କାହାକୁ ସଂକ୍ରମିତ କରିପାରିବେ ନାହିଁ ବୋଲି ସ୍ପଷ୍ଟ ହୋଇଯାଇଛି। ଏଣୁ ସେ କାହାପ୍ରତି ବିପଦ ନ ହୋଇ ନିର୍ବାଚନ ପ୍ରଚାର କରିପାରିବେ ବୋଲି କହିଛନ୍ତି। ହେଲେ ସାକ୍ଷାତକାରରେ ସେ କୋଭିଡ ନେଗେଟିଭ ହୋଇଛନ୍ତି କି ନା ତାହା ସ୍ପଷ୍ଟ କରିନାହାନ୍ତି। ତେବେ ସେ ଏକ ବଡ଼ ପରୀକ୍ଷାରେ ଉତୀର୍ଣ୍ଣ ହୋଇଯାଇଥିବାର କହିଛନ୍ତି। ଏବେ ମୋର ସ୍ୱାସ୍ଥ୍ୟାବସ୍ଥା ସମ୍ପୂର୍ଣ୍ଣ ଠିକ ଥିବା ଓ କରୋନାଭାଇରସ ବିରୋଧରେ ଆଣ୍ଟିବଡି ହାସଲ କରିସାରିଥିବା କହିଛନ୍ତି।\nକରୋନା ସଂକ୍ରମିତ ହେବା ପରେ ଟ୍ରମ୍ପ ଗତ ଶନିବାର ଚିକିତ୍ସିତ ହୋଇ ହ୍ୱାଇଟ୍ ହାଉସ୍କୁ ଫେରିଥିଲେ। ଆମେରିକୀୟ ବୈଜ୍ଞାନିକ ଓ ଔଷଧ ବଳରେ ଆମେ ଚୀନ୍ ଭୂତାଣୁକୁ ପ୍ରତିହତ କରିପାରିବା ବୋଲି ସେ ଦେଶବାସୀଙ୍କୁ କହିଥିଲେ। କରୋନା ସଂକ୍ରମଣ ଯୋଗୁ ସେ ୩ ଦିନ ଧରି ହସ୍ପିଟାଲରେ ଭର୍ତ୍ତି ଥିଲେ। ତେବେ ଡିଶ୍ଚାର୍ଯ ହେଉ ହେଉ ନିର୍ବାଚନ ପ୍ରଚାରରେ ଯୋଗ ଦେବେ ବୋଲି କହିବା ଏବେ ଦେଶବାସୀଙ୍କୁ ଚକିତ କରିଛି।
